且报应显然，屡有征验，卿独不悟其理，何也？」傅奕对曰：「佛是胡中桀黠，欺诳夷狄，初止西域，渐流中国。遵尚其教，皆是邪僻小人，模写庄、老玄言，文饰妖幻之教耳。于百姓无补，于国家有害。」太宗颇然之。贞观十三年卒，年八十五。临终诫其子曰：「老庄玄一之篇，周孔《六经》之说，是为名教，汝宜习之。妖胡乱华，举时皆惑，唯独窃叹，众不我从，悲夫！汝等勿学也。古人裸葬，汝宜行之。」傅奕生平遇患，未尝请医服药，虽究阴阳数术之书，而并不之信。又尝醉卧，蹶然起曰：「吾其死矣！」因自为墓志曰：「傅奕，青山白云人也。因酒醉死，